पाएं अपने शहर की ताज़ा ख़बरें और फ्री ई-पेपरडाउनलोड करें
कुर्साकांटा थाना क्षेत्र अंतर्गत हरीरा पंचायत के वार्ड 5 ग्राम बलचंदा में एक विवाहिता महिला के साथ प्यार का झांसा देकर नाजायज सम्बंध बनाने व शादी से इनकार करने का मामला सामने आया है। इस मामले में पीड़ित महिला ने 3 लोगों के विरुद्ध केस दर्ज कराई है। प्राथमिकी की आवेदिका गुंजा देवी ने बताया कि लगभग पाँच वर्ष पूर्व मधुबनी जिला के ग्राम लौकहा निवासी चन्द्रप्रकाश महतो से उनकी शादी हुई थी। शादी के बाद पति नशा करने, जुआ खेलने समेत अन्य गलत कार्य करने लगा। उन्होंने बताया कि जब पति को नशा नहीं करने की बात कहती तो वह नशे में काफी मारपीट समेत मानसिक रूप से प्रताड़ित करने लगा। तंग आकर वह अपने माता पिता के घर बलचंदा वापस आ गयी। यहीं अपनी जीवन बिताने लगी। इसी दौरान गांव के ही राजकुमार महतो घर पर आने-जाने लगा। आने जाने के क्रम में वह कहने लगा कि हम तुमसे शादी करना चाहते हैं। शादी के नाम पर वह कई बार मेरे साथ शारीरिक संबंध भी बनाया। जब शादी की बात युवक के माता-पिता को मालूम हुआ तो वह अपने पुत्र को शादी करने से मना कर दिया। इस पर विवाहिता ने केस दर्ज कराई है। थानाध्यक्ष कौशल कुमार ने बताया कि मामला प्रेम-प्रसंग से जुड़ा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn